b'\n_START_ARTICLE_\nEMA 2010\n_START_PARAGRAPH_\nEMA 2010 je potekala 20. (predizbor) in 21. februarja 2010 (finalni izbor) v Ljubljani na Gospodarskem razstavi\xc5\xa1\xc4\x8du._NEWLINE_Izbor je potekal dva ve\xc4\x8dera \xe2\x80\x93 prirejeno je bilo predtekmovanje, kjer je nastopilo 14 glasbenikov, in finalni izbor, kamor se je uvrstilo 7 nastopajo\xc4\x8dih iz prej\xc5\xa1njega ve\xc4\x8dera, poleg njih pa se je v finalni izbor neposredno uvrstilo 7 povabljenih avtorjev, ki so sami izbrali izvajalce svojih pesmi._NEWLINE_V polfinalnem ve\xc4\x8deru in v finalnem izboru je glasovalo le ob\xc4\x8dinstvo preko stacionarnih telefonov in mobilnikov. Prvi\xc4\x8d v zgodovini prireditve ni bilo strokovne \xc5\xbeirije. Prvi\xc4\x8d je veljalo tudi pravilo, da z ene telefonske \xc5\xa1tevilke \xc5\xa1teje najve\xc4\x8d en glas za enega glasbenika._NEWLINE_Zmagala je skupina Ansambel Roka \xc5\xbdlindre & Kalamari, ki je Slovenijo s pesmijo Narodnozabavni rock zastopala na Pesmi Evrovizije 2010 na Norve\xc5\xa1kem.'